《秋夜》
宋代·李简

六合湛明月，高斋月影中。池浑成积水，人似在遥空。

清响风敲竹，秋痕露浣桐。悠然云汉表，应许梦魂通。

作者简介：宋饶州鄱阳人，号南溪。为丞相赵汝愚延于家塾，以为诸子师。当汝愚盛时，绝口无自衒之言；及汝愚去国，慷慨怨愤，往往发于诗文，时称同其忧患而不同其富贵，可谓特立独行之士。